May Britt Drugli

May Britt Drugli (født 1958) er en norsk pedagog, (dr.philos.) og professor i pedagogikk ved NTNU. Hennes forskningsområder er lærer–elev-relasjonen i barnehage og skole; små barn i barnehage; psykisk helse i barnehage og skole samt barn med adferdsvansker. 
I 2013 fikk VG utført en undersøkelse som viste at både små og store barn smittes av foreldrenes stress. Drugli ble brukt som ekspertkommentator av flere medier i forbindelse med denne undersøkelsen. Hun har også selv utført forskning på barns stressnivå.Hun har sin utdannelse fra UiO og NTNU.
I 1985 ble hun cand.paed. ved UiO med en hovedoppgave der hun vurderte mødrehjemmenes rolle, og i 2007 fikk hun sin doktorgrad (dr.philos.) ved NTNU, Regionsenter for barn og unges psykiske helse (RBUP), med avhandlingen Young children treated because of ODD/CD : conduct problems and social competence in day-care and school settings.Hun har i størstedelen av karrieren arbeidet med utviklingsarbeid  og forskning, og blant annet ledet flere forskningsprosjekter, men den første tiden etter avsluttet utdannelse i 1985, hadde hun også stillinger ved barnehjem og spedbarnssenter.
Fra 2012 har hun vært ansatt som professor i pedagogikk ved Regionalt kunnskapssenter for barn og unge – psykisk helse og barnevern (RKBU Midt-Norge) ved NTNU. Fra 2014 er hun i tillegg professor II ved Senter for praksisrettet utdanningsforskning, Høgskolen i Hedmark. I perioden 2012–2013 var hun forsker i 20% stilling ved Spedbarnsnettverket, RBUP Øst, Oslo.

Forskning viser at mange små barn bruker hele 4–5 måneder på å venne seg til å være barnehage [sic]. Både studier som måler stresshormonet kortisol og studier som observerer barnas uttrykk og adferd viser det samme. Dette indikerer at små barn bruker mye energi og krefter på å tilpasse seg sitt nye liv. Både foreldre og barnehagepersonalet bør derfor være svært opptatt av å gjøre sitt ytterste for å sikre en god barnehagestart for ettåringen.


== Bibliografi (utvalg) ==
2010 – Liten i barnehagen : forskning, teori og praksis (fagbok)
2014 – «God start for ettåringen». Aftenposten, 23. juli 2014 (kronikk)


=== Vitenskapelige artikler ===
2010 – Drugli, MB, Larsson, B, Fossum, S, Mørch, WT. Five-to six-year outcome and its prediction for children with ODD/CD treated with parent training. Journal of Child Psychology and Psychiatry and Allied Disciplines, 51, 559-566
2011 – Drugli, MB, Klöckner, C & Larsson, B: Do demographic factors, school functioning, quality of student-teacher relationships as rated by teachers predict internalizing and externalizing problems among Norwegian schoolchildren? Evaluation and Research in Education, 4, 243-254
2011 – Drugli, MB & Undheim, AM. Relationships between young children in full-time day care and their caregivers: A qualitative study of parental and caregiver perspectives. Early Child Development and Care, 182, 1155-1165


== Referanser ==


== Kilder ==
Druglis profilside, med CV, NTNU (Besøkt 21. april 2015)


== Eksterne lenker ==
(no) Publikasjoner av May Britt Drugli i BIBSYS
(no) Publikasjoner av May Britt Drugli i forskningsdokumentasjonssystemet CRIStin
Ettåringen i barnehagen med May Britt Drugli. Publisert på YouTube 22. august 2014. Produsert av RKBU Midt-Norge (Sett 21. april 2015)